Document ID: /roh_data/filtered/fineweb-2-filterrobots_roh.jsonl.gz/59318

Dapli daners duai era dar per l'armada. Il Cussegl naziunal ha approvà il messadi da l'armada dal Cussegl federal. Quel prevesa d'augmentar las expensas per l'armada da enfin l'onn proxim per 600 milliuns francs sin 21,7 milliardas.
Plinavant ha il cussegl naziunal decidì da metter ord servetsch 25 panzers, dentant mo sche quels vegnan vendids enavos al constructur tudestg Rheinmetall. Uss va il project en il cussegl dals chantuns, ma er sche quel di Gea, n'è la chaussa anc betg reglada. Il davos pled en il chapitel vender panzers ha numnadamain la regenza svizra.